Den 15. januar 2009 annonserte Harvin at han skulle droppe sin gjenværende tid i college og registrere seg for NFLs draft i 2009. Da Harvin fullførte sin karriere i college var han en av de mest imponerende angrepsspillerne i universitetets historie. I løpet av tre sesonger tok han imot 133 pasninger for 1 929 yards og 13 touchdowns, og løp med ballen 194 ganger for 1 852 yards og 19 touchdowns. 32 touchdowns er flest av en receiver i en karriere i universitetets historie. Han hadde i snitt 9,5 yards per carry som running back, og 11,6 yards totalt (running back, receiver, return specialist). Han var den første spilleren i universitetets historie til å ha 100 yards på løp og fra pasninger i samme kamp (mot Vanderbilt i 2007).